
ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Τροποποίηση του ρυμοτομικού σχεδίου Ηρακλείου στα 102 και 


102α Ο.Τ. για χαρακτηρισμό χώρου πλατείας με υπόγειο 

σταθμό αυτοκινήτων και πεζοδρόμους στο Ν. Αττικής. 1 

Καθορισμός ορίων, όρων και περιορισμών δόμησης στον οικισμό Γαλα¬ 
νής του Ν. Ξάνθης.,. 2 

Καθορισμός ορίων, όρων και περιορισμών δόμησης στον οικι¬ 
σμό Σ. Σταθμός του Ν, Ξάνθης. 3 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 8741/101 (1) 


Τροποποίηση του ρυμοτομικού σχεδίου Ηρακλείου στα 102 και 102α 
Ο.Τ. για χαρακτηρισμό χώρου πλατείας με υπόγειο σταθμό αυτοκι¬ 
νήτων και πεζοδρόμους στο Ν. Αττικής. 

Ο ΝΟΜΑΡΧΗΣ ΑΝΑΤ. ΑΤΤΙΚΗΣ 
Έχοντας υπόψη: 

1. Τις διατάξεις του Ν. Δ/τος της 17.7.1923 «περί σχεδίων 
πόλεων κ.λπ.» όπως μεταγενέστερα τροποποιήθηκαν και συμπληρώθη¬ 
καν και ειδικότερα τα άρθρα 3 και 70. 

2. Τις διατάξεις του Ν. 947/1979 «περί οικιστικών περιοχών» 
(ΦΕΚ 169/Α) και ειδικότερα το άρθρο 62 παρ. 1. 

3. Τις διατάξεις του Ν. 3200/1955 «περί διοικητικής αποκέντρωσης» 
(ΦΕΚ 97/Α). 


4. Τις διατάξεις του άρθρου 1 του Α.Ν. 314/68 «περί παροχής εις τον 
Υπουργόν Βορείου Ελλάδος και Νομάρχας αρμοδιότητας επί θεμάτων εγκρί- 
σεως επεκτάσεως ή τροποποιήσεως σχεδίων πόλεων και κωμών» (ΦΕΚ 
47/Α) όπώς αντικαταστάθηκε με το Ν.Δ. 1018/1971 (ΦΕΚ 220/Α) 
και συμπληρώθηκε με την παρ. 2 του άρθρου 33 του Ν. 1337/83 «περί 
επεκτάσεως των πολεοδομικών σχεδίων, οικιστική ανάπτυξη και σχετικές 
ρυθμίσεις (ΦΕΚ 33/Α). 

5. Τις διατάξεις του από 9.11.83 αριθ. 443 Π. Δ/γμα «μεταβίβαση 
αρμοδιοτήτων στους Νομάρχες έγκρισης τροποποιήσεων ρυμοτομικών 
σχεδίων και επιβολής προκηπίων (ΦΕΚ 165/Α). 

6. Τις αριθ. 191/85 και 32/86 πράξεις του Δημοτικού Συμβουλίου. 

7. Την πράξη 18/86 της συνεδρίας 28/86 για το υπόψη θέμα του 
Νομαρχιακού Συμβουλίου Χωροταξίας, Οικισμού και Περιβάλλοντος 
Ανατολικής Αττικής, αποφασίζουμε: 

Εγκρίνεται η τροποποίηση του ρυμοτομικού σχεδίου Ηρακλείου στα 
102 και 102α 0Τ για χαρακτηρισμό χώρου πλατείας με υπόγειο 
γκαράζ σταθμό αυτοκινήτων και πεζοδρόμους όπως φαίνεται στο σχέ¬ 
διο σε κλίμακα 1:500 που συνοδεύει την παρούσα απόφαση και που 
αντίτυπό του δημοσιεύεται συνοπτικά με την παρούσα. 

Η ισχύς της παρούσας αρχίζει από την ημέρα δημοσιεύσεώς της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αγ. Παρασκευή, 19 Σεπτέμβριοί 1986 
Ο Νομάρχης 
ΗΡ. ΠΑΠΑΔΟΠΟΤΛΟΣ 

Αριθ. 1860 (2) 

Καθορισμός ορίων, όρων και περιορισμών δόμησης στον οικισμό Γαλανής 
του Ν. Ξάνθης. 

Ο ΝΟΜΑΡΧΗΣ ΞΑΝΘΗΣ 
' Εχοντας υπόψη: 

1. Τις διατάξεις του από 24.4.1985 Π.Δ/τος (ΦΕΚ 181 Δ/3.5. 
1985) «περί τρόπου καθορισμού ορίων οικισμού της Χώρας, κατηγο¬ 
ρίες αυτών και καθορισμός όρων και περιορισμών δόμησης». 

2. Τις προτάσεις των ιδιωτών μελετητών Μηχ/κών, στους οποίους 
ανατέθηκε σχετική μελέτη στα πλαίσια του προγράμματος των ανοιχτών 
πόλεων, που αφορούν στον προσδιορισμό των ορίων των υπόψη οικισμών. 

3. Τα δελτία αρχιτεκτονικής αναγνώρισης των οικισμών που συ¬ 
μπληρώθηκε από τους προαναφερόμενους μελετητές κατά τις υποδεί¬ 
ξεις των σχετικών προδιαγραφών του Τ.Χ.Ο.Π. 

4. Τα πληθυσμιακά στοιχεία της τελευταίας απογραφής του Κράτους 
της ΕΣΤΕ. 

5. Τις αριθ. 7/86, 9/86 γνωμοδοτήσεις του Συμβουλίου Χ.Ο.Π. του 
Νομού. 

6. Την 3/85 απόφαση του Κοινοτικού Συμβουλίου Γαλάνης, αποφασί¬ 
ζουμε: 

Ι.Α. Κατατάσσουμε τον οικισμό Γαλάνη στις παρακάτω κατηγορίες: Α3, 
Β2, Γ3, Δ2, Ε1. 

Β. Καθορίζουμε τα όρια του οικισμού Γαλάνης του Ν. Ξάνθης με 
τα στοιχεία 1, 2, 3, 4, 5, 6', 8’, 8, 9, 10, 11, 12, 13, 14, 1 και 
ΑΒΓ όπως αυτά φαίνονται στα συνοδευτικά της παρούσας σχεδιαγράμ¬ 
ματα με κλίμακα 1:5.000, που αποτελούν αναπόπαστα μέρη της 
απόφασης αυτής και συντάχθηκαν βάσει στοιχείων χαρτών και επιτό- 
που ελέγχου. Βάζουμε σαν προϋπόθεση η ακριβής υλοποίησή τους να 
γίνει με τη φροντίδα της Κοινότητας. 

II. Καθορίζουμε τους ακόλουθους γενικούς και ειδικούς όρους και περιορι¬ 
σμούς δόμησης. 


Α. Γενικοί όροι δόμησης: 

1. Εντός των ορίων του οικισμού ισχύουν οι γενικοι’όροι δόμησης 
που προβλέπονται από το Π.Δ. ΦΕΚ 181Δ * /3.5.1985 και για τον 
οικισμό Γαλάνης αρτιότητα γηπέδου 300 τ.μ., με πρόσωπο 14 μ. 
για το τμήμα του οικισμού που βρίσκεται μέσα στο εγκεκριμένο ρυμοτο¬ 
μικό και 600 τ.μ. για το τμήμα που βρίσκεται εκτός σχεδίου και 
μέσα στα όρια του οικισμού προ του 23. 

2. Κατά παρέκκλιση εντός των ορίων των οικισμών θεωρούνται 
άρτια τα γήπεδα με όποιο εμβαδόν είχαν στις 3.5.1985 ημέρα δημο¬ 
σίευσης του από 24.4.1985 Π. Δ/τος. 

3. Μέγιστο επιτρεπόμενο ύψος 7,50 μ. με τα προβλεπόμενα από 
το άρθρο 5 του Π. Δ/τος της 24.4.85. 

Β. Ειδικοί όροι δόμησης: 

Για τον οικισμό Γαλάνης της ομάδας Β 2.3 καθορίζουμε τους 
πρακάτω ειδικούς όρους δόμησης όπως αναγράφονται στην καρ- 
τέλλα που συνοδεύει την παρούσα : 1) Στέγη με βυζαντινό κερα- 
μύδι, 2) Τλικά όψεων, πέτρα, σοβάς, 3) Χρώματα όψεων άσπρο, 
γκρίζο,'ωχρα, 4) Κουφώματα ξύλινα. 

III. α) Πριν από οποιαδήποτε κατάτμηση οικοπέδων εντός των ορίων 
του οικισμού θα πρέπει να θεωρείται το σχετικό τοπογραφικό διάγραμμα 
από το τμήμα Πολεοδομίας και Π.Ε. της Νομαρχίας ώστε να εξασφαλίζε¬ 
ται η συνέχεια των υπαρχόντων κοινόχρηστων χώρων και η δημιουργία 
νέων κοινόχρηστων χώρων σύμφωνα με τα οριζόμενα στις διατάξεις της 
παρ. 1 του άρθρου 6 του από 24.4.1985 Π. Δ/τος. 

β) Να εξασφαλίζεται οπωσδήποτε η συνέχεια των υφισταμένων ή 
εγκεκριμένων δρόμων του οικισμού. 

Κατά τα λοιπά ισχύουν τα οριζόμενα στο Π. Δ/γμα της 24.4.1985 
(ΦΕΚ 181 Δ/3.5.1985). 

Η απόφαση αυτή με το σχεδιάγραμμα οριοθέτησης του οικισμού 
που τη συνοδεύει να δημοσιευθεί στην Εφημερίδα της Κυβερνήσεως. 

Ξάνθη, 7 Μαΐου 1986 
Ο Νομάρχης 
ΑΝ. ΜΠΕΡΕΤΑΣ 

Αριθ. 1833 (3) 

Καθορισμός ορίων, όρων και περιορισμών δόμησης στον οικισμό Σ. Σταθμός 
του Ν. Ξάνθης. 

Ο ΝΟΜΑΡΧΗΣ ΞΑΝΘΗΣ 
' Εχοντας υπόψη: 

1. Τις διατάξεις του από 24.4.1985 Π.Δ/τος (ΦΕΚ 181Δ/3.5. 
1985 ) «περί τρόπου καθορισμού ορίων οικισμού της Χώρας, κατηγο¬ 
ρίες αυτών και καθορισμός όρων και περιορισμών δόμησης». 

2. Τις προτάσεις των ιδιωτών μελετητών Μηχ/κών, στους οποίους 
ανατέθηκε σχετική μελέτη στα πλαίσια του προγράμματος των ανοιχτών 
πόλεων, που αφορούν στον προσδιορισμό των ορίων των υπόψη οικισμών. 

3. Τα δελτία αρχιτεκτονικής αναγνώρισης των οικισμών που συ¬ 
μπληρώθηκε από τους προαναφερόμενους μελετητές κατά τις υποδεί¬ 
ξεις των σχετικών προδιαγραφών του Τ.Χ.Ο.Π. 

4. Τα πληθυσμιακά στοιχεία της τελευταίας απογραφής του Κράτους 
τηςΕΣΤΕ. 

5. Τις αριθ. 2/86, 9/86 γνωμοδοτήσεις του Συμβουλίου Χ.Ο.Π. του 
Νομού. 

6. Την 64/85 απόφαση του Κοινοτικού Συμβουλίου Τοξοτών, αποφασί¬ 
ζουμε: 

Ι.Α. Κατατάσσουμε τον οικισμό Σ. Σταθμό στις παρακάτω κατηγορίες: 
Α3, Β3, Γ1, Δ2, Ε2. 

Β. Καθορίζουμε τα όρια του οικισμού Σ. Σταθμού του Ν. Ξάνθης 
με τα στοιχεία Α, Β, Γ', Δ’, Δ, Ε, Ζ, Ο, Ξ, Μ, Λ, Κ, I, Θ, I', Κ', 
Λ', Μ' , Ν', Α’ όπως αυτά φαίνονται στο συνοδευτικό της παρούσας 
σχεδιάγραμμα με κλίμακα 1:5.000, που-αποτελεί αναπόπαστο μέρος 
της απόφασης αυτής και συντάχθηκαν βάσει στοιχείων χαρτών και 
επιτόπου ελέγχου. Βάζουμε σαν προϋπόθεση η ακριβής υλοποίησή τους 
να γίνει με τη φροντίδα της Κοινότητας. 

II. Καθορίζουμε τους ακόλουθους γενικούς και ειδικούς όρους και περιορι¬ 
σμούς δόμησης. 


Α. Γενικοί όροι δόμησης: 

1. Εντός των ορίων του οικισμού ισχύουν οι γενικοί όροι δόμησης 
που προβλέπονται από το Π.Δ. ΦΕΚ 181Δ’/3.5.1985 και για 
τον οικισμό Σ. Σταθμό αρτιότητα γηπέδου 1.000 τ.μ. για το 
τμήμα που οικισμού που βρίσκεται εκτός σχεδίου και 300 τ.μ. με 
πρόσωπο 14,00 μ. για τον οικισμό που βρίσκεται εντός του 
εγκεκριμμένου ρυμοτομικού σχεδίου. 

2. Κατά παρέκκλιση εντός των ορίων των οικισμών θεωρούνται 
άρτια τα γήπεδα με όποιο εμβαδόν είχαν στις 3.5.1985 ημέρα δημο¬ 
σίευσης του από 24.4.1985 Π. Δ/τος. 

3. Μέγιστο επιτρεπόμενο ύψος 7,50 μ. με τα προβλεπόμενα από 
το άρθρο 5 του Π. Δ/τος της 24.4.85. 

Β. Ειδικοί όροι δόμησης: 

Για τον οικισμό Σ. Σταθμός της ομάδας Β 3.1. να μην υπάρχει 
καμμία δέσμευση ως προς τους ειδικούς όρους δόμησης 

III. α) Πριν από οποιαδήποτε κατάτμηση οικοπέδων εντός των ορίων 
του οικισμού θα πρέπει να θεωρείται το σχετικό τοπογραφικό διάγραμμα 
από το τμήμα Πολεοδομίας και Π.Ε. της Νομαρχίας ώστε να εξασφαλίζε¬ 
ται η συνέχεια των υπαρχόντων κοινόχρηστων χώρων και η δημιουργία 
νέων κοινόχρηστων χώρων σύμφωνα με τα οριζόμενα στις διατάξεις της 
παρ. 1 του άρθρου 6 του από 24.4.1985 Π. Δ/τος. 

β) Να εξασφαλίζεται οπωσδήποτε η συνέχεια των υφισταμένων ή 
εγκεκριμένων δρόμων του οικισμού. 

Κατά τα λοιπά ισχύουν τα οριζόμενα στο Π. Δ/γμα της 24.4.1985 
(ΦΕΚ 181 Δ/3.5.1985). 

Η απόφαση αυτή με το σχεδιάγραμμα οριοθέτησης του οικισμού 
που τη συνοδεύει να δημοσιευθεί στην Εφημερίδα της Κυβερνήσεως. 

Ξάνθη, 6 Μαΐου 1986 
Ο Νομάρχης 
ΑΝ. ΜΠΕΡΕΤΑΣ 

